произход в бъдеще държавата трябва да разчита на възможността да сключва търговски споразумения с доставчици от Намибия или да убеди флота на ЕС, извършващ дейност в региона, да извършва риболов на баракуда.
 (14)
 Поради тези причини дерогацията следва да бъде последната, предоставена за въпросните продукти при същите условия.
 (15)
 Мавриций поиска дерогация за количество от 120 тона осолена баракуда за 2021/2022 г. Предвид действителното използване на предишната дерогация, предоставена с Решение 1/2020, обаче не изглежда целесъобразно квотата за предвидения в искането период да бъде увеличена в сравнение с предоставената за 2020/2021 г. квота. Поради това на Мавриций следва да се предостави дерогация за 100 тона осолена баракуда от позиция по ХС 0305 69 за още една година, което е съобразено със способността на съществуващите предприятия да продължат своя износ за Съюза.
 (16)
 С Регламент за изпълнение (ЕС) 2015/2447 на Комисията (3) се определят правилата за управлението на тарифните квоти. Посочените правила следва да се прилагат по отношение на управлението на количеството, за което се предоставя дерогация с настоящото решение.
 (17)
 За да се създаде възможност за ефикасно наблюдение на прилагането на дерогацията, органите на Мавриций следва редовно да предават на Комисията данни за издадените за съответните продукти сертификати за движение EUR.1 или декларациите върху фактура,
 РЕШИ:
 Член 1
 Чрез дерогация от Протокол 1 към временното СИП и в съответствие с член 44, параграф 1 от посочения протокол осолената баракуда от позиция по ХС 0305 69 (код по КН 0305 69 80), произведена от баракуда без произход от позиция по ХС 0303 89, се смята за произхождаща от Мавриций в съответствие с условията, определени в членове 2—5 от настоящото решение.
 Член 2
 Дерогацията по член 1 се прилага за продукта и количеството, които са определени в приложението към настоящото решение и които са декларирани за допускане за свободно обращение в Съюза от Мавриций за срок от една година от датата на приемане на настоящото решение.
 Член 3
 Количеството, определено в приложението, се управлява в съответствие с членове 49—54 от Регламент за изпълнение (ЕС) 2015/2447 на Комисията.
 Член 4
 Митническите органи на Мавриций извършват количествени проверки при износ на продуктите по член 1.
 До края на месеца, следващ всяко тримесечие, митническите органи на Мавриций предават на Комисията, чрез секретариата на Комитета за митническо сътрудничество, справка за количествата, за които са издадени сертификати за движение EUR.1 или изготвени декларации върху фактура в съответствие с настоящото решение, както и серийните номера на тези сертификати или референтните данни на тези декларации върху фактури.
 Член 5
 В клетка 7 от сертификатите за движение EUR.1 или от декларациите върху фактура, издадени или изготвени в съответствие с настоящото решение, трябва да се съдържа едно от следните указания:
 „Derogation - Decision No 1/2021 of the ESA-EU Customs Cooperation Committee of 2 August 2021“;
 „Dérogation - Décision n° 1/2021 du Comité de Coopération Douanière AfOA-UE du 2 août 2021“.
 Член 6
 1. Мавриций и Съюзът предприемат необходимите от тяхна страна мерки за прилагането на настоящото решение.
 2. Когато въз основа на обективна информация Съюзът е установил нередности, измама или системно